Gw mau tau Pedaran dari Awi haur. Jelasin dalam bahasa sunda

Tangkal awi haur hirup ngarungkun mangrupa dapuran/rumpun, tangkal jeung tangkal séjén henteu pati kékép; pugur/rimpang mibanda séké dahan simpodial. iwung mibanda kelir konéng atawa héjo, saluareun tangkalna mibanda bulu lemes anu kelirna coklat aya ogé anu hideung. Jangkung tangkalna bisa nepika 10 méter, aya anu ajeg aya ogé anu doyong, kurang leuwih saméter satengah tina dapuran tangkah haur mimiti aya dahanan ampil diunggal buku nepika tungtung tangkalna, dina sabuku aya 2 nepika lima dahan. Tangkal haur kaitung kandel dagingna dina kaumumana tangkal haur mibanda kandel ti mimiti 5 nepika 7 mili; tangkalna mibanda kelir héjo ngagurulap, konéng atawa semu koneng paselang jeung gurat-gurat héjo, buku-bukuna semu ngajendul kaluar tina tangkalna, buku anu deukeut kana dapuran ngaluarkeun akar sanajan henteu kungsi manyangan akar udara).

Salumpit atawa palapah daun marurag di mana geus mangsana; wanguna segi tilu gedéna kurang leuwih 15–45 cm, beuki ka luhur beuki panjang, mimitina héjo lila kalilaan kelirna robah semu koneng kawas jarami; luarna dipinuhan ku miang/bulu-bulu anu lalemes, merang upama keuna kana kulit (alergi). daunna bijil tina palapah wanguna nyisir sapasang-sapasang, tungtung mencor, karasa semu kasar mangsa diusap.

Kembang haur bijil tina tungtug tangkal anu henteu mibanda daun, sagagang-sagagang spikelet dina unggal bukuna,  Spikelet wanguna kawas endog leuting, 12-19(-35) × 4–5 mm, gepéng ka tungtungnakeun, diwangun ku 5-10 kembang-kembang anu laleutik /floret.